**Ministru kabineta noteikumu projekta “Valsts pārvaldes uzdevuma ietvaros sniegto maksas pakalpojumu cenrādis par neatkarīga eksperta ēku energoefektivitātes jomā kompetences novērtēšanu un profesionālās darbības uzraudzību” sākotnējās ietekmes novērtējuma ziņojums (anotācija)**

|  |  |
| --- | --- |
| **Tiesību akta projekta anotācijas kopsavilkums** | |
| Mērķis, risinājums un projekta spēkā stāšanās laiks (500 zīmes bez atstarpēm) | Noteikumu projekts paredz maksu, kuru neatkarīgs ēku energoefektivitātes eksperts (turpmāk - neatkarīgam ekspertam) veic par kompetences pārbaudes iestādes sniegtajiem pakalpojumiem - kompetences novērtēšanu un profesionālās darbības uzraudzību.  Projekts stājas spēkā vispārējā kārtībā. |

|  |  |  |
| --- | --- | --- |
| **I. Tiesību akta projekta izstrādes nepieciešamība** | | |
| 1. | Pamatojums | Noteikumu projekts izstrādāts, pamatojoties uz Ēku energoefektivitātes likuma 12. panta sesto daļu. |
| 2. | Pašreizējā situācija un problēmas, kuru risināšanai tiesību akta projekts izstrādāts, tiesiskā regulējuma mērķis un būtība | Ar grozījumiem Ēku energoefektivitātes likumā, kas stājās spēkā 2017. gada 6. jūlijā, tika paredzēts, ka neatkarīga eksperta kompetences apliecināšanas pārbaudes un profesionālās darbības uzraudzība tiek deleģēta privātpersonai Valsts pārvaldes iekārtas likumā noteiktajā kārtībā un neatkarīga eksperta kompetences novērtēšanu un profesionālās darbības uzraudzību īsteno pamatojoties uz Ministru kabineta apstiprinātu maksas pakalpojuma cenrādi.  Līdz ar to noteikumu projekts izstrādāts, lai saskaņā ar Ēku energoefektivitātes likuma 12.panta sesto daļu, noteiktu samaksu, kuru neatkarīgam ekspertam jāveic par kompetences pārbaudes iestādes sniegtajiem pakalpojumiem – kompetences pārbaudi un profesionālās darbības uzraudzību.  Vienlaikus saskaņā ar Ēku energoefektivitātes likuma 12.panta sesto daļu Ministru kabineta 2018. gada 21. augusta noteikumos Nr. 531 “Noteikumi par neatkarīgu ekspertu kompetences novērtēšanu un profesionālās darbības uzraudzību ēku energoefektivitātes jomā” (turpmāk – noteikumi Nr. 531) ir noteikta kārtība kādā persona veic samaksu par neatkarīga eksperta kompetences novērtēšanu un profesionālās darbības uzraudzību, kā arī saņemto līdzekļu izmantošanas kārtību, paredzot ka:   * sertificēšanas pakalpojumu maksas apmērs sastāv no maksas par neatkarīga eksperta kompetences novērtēšanu un profesionālās darbības uzraudzības gada maksas; * par sertificēšanas pakalpojumiem persona maksā pirms šo pakalpojumu saņemšanas; * kalendāra gadā, kurā personai piešķirts neatkarīga eksperta sertifikāts, profesionālās darbības uzraudzības gada maksu persona maksā proporcionāli pilnu mēnešu skaitam, kuros kompetences pārbaudes iestāde veiks neatkarīga eksperta profesionālās darbības uzraudzību; * par sertificēšanas pakalpojumiem saņemtos līdzekļus kompetences pārbaudes iestāde izmanto kompetences pārbaužu veikšanai un profesionālās darbības uzraudzībai.   Ņemot vērā, ka gan kompetences pārbaudes organizēšanai, gan profesionālās darbības uzraudzībai ir nepieciešams kompetences pārbaudes iestādes ekspertu darbs un citi resursi, noteikumu projektā paredzēts noteikt samaksu par kompetences pārbaudes iestādes sniegtajiem pakalpojumiem, atbilstoši noteikumu Nr.531 40.punktam nosakot samaksu par diviem pakalpojumiem - neatkarīga eksperta kompetences novērtēšanu un profesionālās darbības uzraudzību.  Izmaksu aprēķins par neatkarīga eksperta kompetences novērtēšanu un profesionālās darbības uzraudzību ir veikts atbilstoši Ministru kabineta 2011. gada 3. maija noteikumos Nr. 333 “Kārtība, kādā plānojami un uzskaitāmi ieņēmumi no maksas pakalpojumiem un ar šo pakalpojumu sniegšanu saistītie izdevumi, kā arī maksas pakalpojumu izcenojumu noteikšanas metodika un izcenojumu apstiprināšanas kārtība”. Izmaksu aprēķinā ņemti vērā kompetences pārbaudes iestāžu, kuras veic neatkarīgu ekspertu kompetences novērtēšanu un profesionālās darbības uzraudzību, iesniegtie aprēķini.   1. **Maksas pakalpojuma aprēķins par neatkarīga eksperta kompetences novērtēšanu:**   Noteikumi Nr. 531 nosaka, ka neatkarīgs eksperts ir tiesīgs noteikt ekspluatējamās ēkas vai tās daļas energoefektivitāti un izsniegt ēkas energosertifikātu vai noteikt projektējamas, rekonstruējamas vai renovējamas ēkas vai tās daļas plānoto energoefektivitāti un izsniegt ēkas pagaidu energosertifikātu vai veikt apkures sistēmu un gaisa kondicionēšanas sistēmu pārbaudi, ja viņš ir:   * ieguvis noteikumu Nr.531 2.1. vai 3.1.apakšpunktā noteikto izglītību; * ieguvis noteikumu 2.2. vai 3.2. apakšpunktā minēto praktisko pieredzi, strādājot neatkarīga eksperta vadībā; * nokārtojis kompetences pārbaudi.   Attiecīgi kompetences pārbaudes iestāde, izskatot personas pieteikumu, izvērtē personas izglītību, praktisko pieredzi, kura atkarībā no iegūstamās jomas ir jāuzrāda pēdējo sešu mēnešu līdz divu gadu periodā, kā arī iesniegtos aprēķinus. Pēc dokumentu izvērtēšanas, kompetences pārbaudes iestādei ir jānodrošina personas kompetences pārbaude.  **Tiešo izmaksu aprēķins par neatkarīga eksperta kompetences novērtēšanu:**   |  |  |  |  |  | | --- | --- | --- | --- | --- | | Rādītājs *(izmaksu veids)* | Gadījumu skaits | Stundu likme  *(Euro/h)* | Plānotais laika ieguldījums pakalpojuma sniegšanai (h) | Izmaksu apjoms gadā  *(Euro)* | | Ekspertu atalgojums | 33 | 50 | 3 | 4950 |   Tiešo izmaksu aprēķinā iekļauts ekspertu atalgojums, kas apzinot divu kompetences pārbaudes iestāžu ekspertu atalgojumu (dažādās darbības jomās) ir 50 *euro*/h (ieskaitot nodokļu maksājumus).  Tiešo izmaksu aprēķinā tiek pieņemts, ka 33 personas gadā iegūs jaunu sertifikātu vai papildinās esošo sertifikātu ar jaunu darbības jomu.  Plānotais laika ieguldījums viena pretendenta dokumentu izvērtēšanai ir 3 stundas, kuras atbilstoši kompetences pārbaudes iestādes sniegtajai informācijas ir pietiekams, lai izvērtētu pretendenta iesniegumu, iegūto izglītību, praktiskā darba pieredzi un kompetences pārbaudes rezultātus.  **Netiešo izmaksu aprēķins par neatkarīga eksperta kompetences novērtēšanu:**   |  |  | | --- | --- | | Rādītājs (izmaksu veids) | Izmaksu apjoms gadā *(Euro)* | | Transporta, sakaru, darbības nodrošināšanas u.tml. izmaksas | 47 | | Biroja administrators | 420 | | Biroja vadītājs | 240 | | Kvalitātes vadītājs | 240 | | Grāmatvedība | 60 | | Finanšu auditors | 110 | | Akreditācijas izmaksas | 110 | | IT un programmatūras izturēšanas izdevumi | 173 | | Telpu uzturēšanas izdevumi | 678 | | Kancelejas un pasta izdevumi | 66 |   Netiešo izmaksu aprēķinā ņemtas vērā kompetences pārbaudes iestādes iesniegtie aprēķini. Izmaksās iekļauts biroja darbinieku atalgojums (biroja administrators, biroja vadītājs, kvalitātes vadītājs, grāmatvedis). Biroja darbinieku atalgojums ir aprēķināts proporcionāli biroja darba noslodzei sniedzot attiecīgo, jo samaksa par pakalpojumiem tiek saņemta arī par neatkarīgu ekspertu uzraudzību un būvspeciālistu kompetences novērtēšanu un patstāvīgās prakses uzraudzību.  Proporcionāli sniegtajiem pakalpojumiem ir aprēķinātas arī izmaksas, kuras saistītas ar telpu uzturēšanu, pasta un kancelejas izdevumiem, IT un programatūras uzturēšanas izmaksas.  Akreditācijas izmaksas iekļautas, jo kompetences pārbaudes iestādei, kura veic neatkarīgu ekspertu kompetences novērtēšanu un patstāvīgās prakses uzraudzību ir jābūt spēkā esošai akreditācijai nacionālajā akreditācijas institūcijā kā personu sertificēšanas institūcijai saskaņā ar normatīvajiem aktiem par atbilstības novērtēšanu vai akreditācijai citas Eiropas Savienības dalībvalsts akreditācijas institūcijā.  Finanšu auditoru izmaksas iekļautas, jo atbilstoši deleģēšanas līgumam, kas tiek noslēgts ar kompetences pārbaudes iestādi, tās pienākumi ietver ik gadu sniegt zvērināta revidenta auditētu darbības pārskatu par iepriekšējā kalendāra gadā deleģēto uzdevumu izpildi, ieņēmumiem no pakalpojumu maksas un līdzekļu izlietojumu.  **Kopsavilkums**:   |  |  | | --- | --- | | Rādītājs (izmaksu veids) | Izmaksu apjoms gadā *(Euro)* | | Tiešās izmaksas | 4950 | | Netiešās izmaksas | 2144 | | Pakalpojuma izmaksas kopā | 7094 |  |  |  | | --- | --- | | Maksas pakalpojumu vienību skaits gadā | 33 | | Maksas pakalpojuma izcenojums *(Euro)* | 214,96 |  1. **Maksas pakalpojuma aprēķins par neatkarīga eksperta profesionālās darbības uzraudzību:**   Noteikumu Nr. 531 IV. nodaļa nosaka neatkarīga eksperta profesionālās darbības uzraudzību, tostarp:   * 22. punkts nosaka, ka kompetences pārbaudes iestāde nodrošina, ka piecu gadu periodā tiek pārbaudīts ikviens neatkarīgs eksperts, izvērtējot profesionālo darbību, pārbaudot izsniegtos ēku energosertifikātus, pagaidu energosertifikātus un apkures sistēmu un gaisa kondicionēšanas sistēmu pārbaudes aktus un citu dokumentu pareizību, sniegtā novērtējuma objektivitāti un ticamību   **Tiešās izmaksas:**   |  |  |  |  |  | | --- | --- | --- | --- | --- | | Rādītājs (izmaksu veids) | Gadījumu skaits gadā | Stundu likme *(Euro/h)* | Plānotais laika ieguldījums  (h) | Izmaksu apjoms gadā  *(Euro)* | | 20% no kopējā sertificēto ekspertu jomu skaita | 18 | 50 | 12 | 10800 |   Atbilstoši sertificēto ekspertu skaitam kompetences pārbaudes iestādei gadā jāveic 18 neatkarīgu ekspertu pārbaude izmantojot Būvniecības informācijas sistēmā pieejamo informāciju.  Papildus noteikumu 23. punkts nosaka, ka Būvniecības valsts kontroles birojs izlases veidā atlasa pārbaudāmos ēku energoefektivitātes dokumentus, ko sagatavojuši neatkarīgi eksperti, un uzdod attiecīgajai kompetences iestādei veikts dokumentu pārbaudi. Tas nozīmē, ka atbilstoši ekspertu izsniegto dokumentu skaitam, kompetences pārbaudes iestādei gadā būs jāveic aptuveni 600 dokumentu pārbaudes.  Ņemot vērā ekspertu skaitu un izsniegto dokumentu skaitu, kompetences pārbaudes iestādei viena eksperta pārbaudei paredzēts veltīt aptuveni 12 stundas.   * noteikumu Nr. 531 24. un 25. punkts nosaka, ka kompetences pārbaudes iestādei ir jāizvērtē iesniegumi un cita tās rīcībā nonākusi informācija par neatkarīga eksperta darbībā konstatētajiem profesionālās darbības pārkāpumiem;   **Tiešās izmaksas:**   |  |  |  |  |  | | --- | --- | --- | --- | --- | | Rādītājs *(izmaksu veids)* | Gadījumu skaits gadā | Stundu likme  *(Euro/h)* | Plānotais laika ieguldījums pakalpojuma sniegšanai  *(h)* | Izmaksu apjoms gadā  *(Euro)* | | Sūdzību izvērtēšana (ekspertu darbs) | 10 | 50 | 24 | 12000 | | Padziļinātas pārbaudes, izbraucot objektā uz vietas | 2 | 50 | 24 | 2400 | | Sūdzību izvērtēšana (juridiskie pakalpojumi) |  |  |  | 900 | | Transporta izmaksas | 10 | 100 |  | 1000 |   Gadā kompetences pārbaudes iestādes saņem vidēji 10 sūdzības. Iepriekš minētajiem gadījumiem tiek pieņemts, ka aptuveni 2 gadījumos būs nepieciešamas padziļinātas pārbaudes, kur katrai būs nepieciešams veltīt vidēji 24h eksperta darba, kā arī būs nepieciešami juridiskie pakalpojumi. Šajās padziļinātajās pārbaudēs tiks paredzēts ekspertu izbraukums uz objektiem, lai pārbaudītu neatkarīgu ekspertu veikto darbu.   * noteikumi Nr.531 noteic, ka kompetences pārbaudes iestādēm patstāvīgi jāpārbauda neatkarīgu ekspertu ievadītā informācija Būvniecības informācijas sistēmā, jāpārbauda vai eksperts ir veicis maksājumus par patstāvīgās prakses uzraudzību, kā arī noteikumos noteiktajā kārtībā jāievada informācija par pārkāpumiem un pieņemtajiem lēmumiem.   **Tiešās izmaksas:**   |  |  |  |  |  | | --- | --- | --- | --- | --- | | Rādītājs *(izmaksu veids)* | Skaits gadā  *(eksperti)* | Likme *(Euro/h)* | Laika ieguldījums  *(h)* | Izmaksu apjoms gadā *(Euro)* | | Informācijas ievade un pārbaude BIS | 93 | 15 | 1 | 1395 |   **Netiešo izdevumu aprēķins:**   |  |  | | --- | --- | | Rādītājs *(izmaksu veids)* | Izmaksu apjoms gadā *(Euro)* | | Transporta, sakaru, darbības nodrošināšanas u.tml. izmaksas | 200 | | Biroja administrators | 3600 | | Biroja vadītājs | 2400 | | Kvalitātes vadītājs | 2400 | | Grāmatvedība | 500 | | Finanšu auditora izmaksas | 900 | | Akreditācijas izmaksas | 900 | | IT pakalpojumu uzturēšanas izdevumi | 300 | | Profesionālās civiltiesiskās atbildības apdrošināšanas izdevumi | 100 | | Kursi, kvalifikācijas celšana ekspertiem | 2000 | | Telpu uzturēšanas izdevumi | 700 | | Kancelejas un pasta izdevumi | 180 |   Netiešo izmaksu aprēķins par profesionālās darbības uzraudzību, tāpat kā 1. aprēķina netiešajās izmaksās, ir veikts proporcionāli biroja darba noslodzei uz sniegtajiem pakalpojumiem, jo samaksa par pakalpojumiem tiek saņemta arī par neatkarīgu ekspertu kompetences pārbaudi un būvspeciālistu kompetences novērtēšanu un patstāvīgās prakses uzraudzību.  Netiešajās izmaksās norādītas izmaksas par kursiem un kvalifikācijas celšanu. Atbilstoši Latvijas standartam LVS NE ISO/IEC 17024:2012 “Atbilstības novērtēšana. Vispārīgās prasības personu sertificēšanas institūcijām” 6.1. apakšpunktā noteiktas vispārējās prasības personālam, kas tostarp nosaka, ka kompetences pārbaudes iestādei ir jāvada un jābūt atbildīgai par visā sertifikācijas procesā iesaistītā personāla izpildījumu. Standarts paredz, ka personālam ir jābūt kompetentam konkrētiem uzdevumiem un kompetences pārbaudes iestādei ir atbildīga un tai jāuztur personāla kvalifikācija, apmācība un pieredze. Lai kompetences pārbaudes iestādes katras jomas eksperti varētu uzturēt savu kompetenci un iestāde izpildītu standarta prasības, tiek paredzēts, ka gadā kompetences pārbaudes iestāde veltīs 2000 *euro* kursiem un kvalifikācijas celšanai.  **Kopsavilkums:**   |  |  | | --- | --- | | Rādītājs *(izmaksu veids)* | Izmaksu apjoms gadā *(Euro)* | | Tiešās izmaksas | 28495 | | Netiešās izmaksas | 14180 | | Pakalpojuma izmaksas kopā: | 42675 |  |  |  | | --- | --- | | Maksas pakalpojumu vienību skaits gadā | 197 | | Maksas pakalpojums *(Euro)* | 216,62 |   Maksas pakalpojuma aprēķinos ņemtas vērā kompetences pārbaudes iestāžu, kuras veic neatkarīgu ekspertu kompetences novērtēšanu un profesionālās darbības uzraudzību, iesniegtie aprēķini (biedrības “Latvijas Siltuma, gāzes un ūdens tehnoloģijas inženieru savienība” un SIA “Mācību un konsultāciju centrs ABC”). Kompetences pārbaudes iestādēm tiek noteikts viens maksas pakalpojuma cenrādis, ar mērķi nodrošināt Valsts pārvaldes iekārtas likuma 47.1panta pirmajā daļā minēto deleģētā uzdevuma izpildes nepārtrauktību. Tas ir, gadījumā ja kāda no kompetences pārbaudes iestādēm pārstāj pildīt deleģēto uzdevumu, vai arī deleģēto valsts pārvaldes uzdevumu piesakās pildīt jauna kompetences pārbaudes iestāde, tai minēto uzdevumu izpildei būtu paredzēti finanšu līdzekļi un netiktu kavēta neatkarīgu ekspertu uzraudzība un jaunu ekspertu sertificēšana. Attiecīgi iestādes, kuras varēs piemērot maksas pakalpojumu cenrādi, būs iestādes, kuras atbilstoši Ēku energoefektivitātes likuma 12.panta piektajai daļai un noteikumu Nr.531 18.punktam būs noslēgušas deleģēšanas līgumu ar Ekonomikas ministriju un saskaņojušas kompetences pārbaudes kārtību un tēmas jautājumus, un kurām būs spēkā esoša akreditācija nacionālajā akreditācijas institūcijā kā personu sertificēšanas institūcijai saskaņā ar normatīvajiem aktiem par atbilstības novērtēšanu vai akreditācija citas Eiropas Savienības dalībvalsts akreditācijas institūcijā.  Saskaņā ar Pievienotās vērtības nodokļa likuma 3.panta astoto daļu privātpersonas, kuras saskaņā ar Valsts pārvaldes iekārtas likumu pilda tām deleģētus valsts pārvaldes uzdevumus, neuzskata par nodokļu maksātājiem attiecībā uz tām darbībām vai darījumiem, kuros tās iesaistās valsts pārvaldes funkciju vai uzdevumu pildīšanā. Līdz ar to kompetences pārbaudes iestāžu sniegtajiem sertificēšanas maksas pakalpojumiem nepiemēro pievienotās vērtības nodokli. |
| 3. | Projekta izstrādē iesaistītās institūcijas un publiskas personas kapitālsabiedrības | Ekonomikas ministrija. |
| 4. | Cita informācija | Nav. |

|  |  |  |
| --- | --- | --- |
| **II. Tiesību akta projekta ietekme uz sabiedrību, tautsaimniecības attīstību un administratīvo slogu** | | |
| 1. | Sabiedrības mērķgrupas, kuras tiesiskais regulējums ietekmē vai varētu ietekmēt | Noteikumu projekts ir attiecināms uz šādām mērķa grupām:   1. kompetences pārbaudes iestādēm, kuras veic neatkarīgu ekspertu kompetences novērtēšanu un profesionālās darbības uzraudzību; 2. personas, kuras vēlas iegūt neatkarīga eksperta ēku energoefektivitātes jomā sertifikātu; 3. neatkarīgi eksperti ēku energoefektivitātes jomā.   Uz 2018. gada 13. decembri sertificēto personu skaits ir 93 personas. |
| 2. | Tiesiskā regulējuma ietekme uz tautsaimniecību un administratīvo slogu | Noteikumu projekta tiesiskā regulējuma finansiālā ietekme attieksies uz personām, kurām jau ir iegūts sertifikāts, un uz personām, kuras vēlēsies iegūt neatkarīga eksperta ēku energoefektivitātes jomā sertifikātu.  Ik gadu plānotais personu (jomu) skaits, kam jāveic patstāvīgās prakses uzraudzība – 197 jomas un darbības jomas papildināšana - 33 jomas;  Publiskā pakalpojuma aprēķins:   * “Maksa par kompetences novērtēšanu” par vienu darbības jomu, vienai personai – 214,96 *euro*; * “Profesionālās darbības uzraudzības gada maksa” par vienu darbības jomu, vienai personai – 216,62 *euro*;   Maksas pakalpojumu izcenojumu aprēķiniem tika izmantota Ministru kabineta 2011. gada 3. maija noteikumu Nr. 333 „Kārtība, kādā plānojami un uzskaitāmi ieņēmumi no maksas pakalpojumiem un ar šo pakalpojumu sniegšanu saistītie izdevumi, kā arī maksas pakalpojumu izcenojumu noteikšanas metodika un izcenojumu apstiprināšanas kārtība” noteiktā metodika. |
| 3. | Administratīvo izmaksu monetārs novērtējums | Projekts nerada ietekmi uz valsts vai pašvaldības budžetu |
| 4. | Atbilstības izmaksu monetārs novērtējums | Projekts šo jomu neskar |
| 5. | Cita informācija | Nav |

|  |
| --- |
| **III. Tiesību akta projekta ietekme uz valsts budžetu un pašvaldību budžetiem** |
| Projekts šo jomu neskar |

|  |
| --- |
| **IV. Tiesību akta projekta ietekme uz spēkā esošo tiesību normu sistēmu** |
| Projekts šo jomu neskar |

|  |
| --- |
| **V. Tiesību akta projekta atbilstība Latvijas Republikas starptautiskajām saistībām** |
| Projekts šo jomu neskar |

|  |  |  |
| --- | --- | --- |
| **VI. Sabiedrības līdzdalība un komunikācijas aktivitātes** | | |
| 1. | Plānotās sabiedrības līdzdalības un komunikācijas aktivitātes saistībā ar projektu | Maksas pakalpojumu cenrāži tiks publicēti Ekonomikas ministrijas, Būvniecības informācijas sistēmas un kompetences pārbaužu iestāžu, kas veiks neatkarīga eksperta kompetences novērtēšanu un profesionālās darbības uzraudzību, mājas lapās. |
| 2. | Sabiedrības līdzdalība projekta izstrādē | Noteikumu projekta izstrādes gaitā ir notikušas konsultācijas, sanāksmes un saņemti aprēķini no kompetences pārbaudes iestādēm, kuras veic neatkarīga eksperta kompetences novērtēšanu un profesionālās darbības uzraudzību – biedrību “Latvijas Siltuma, gāzes un ūdens tehnoloģijas inženieru savienība” un SIA “Mācību un konsultāciju centrs ABC.” |
| 3. | Sabiedrības līdzdalības rezultāti | Ņemti vērā biedrības “Latvijas Siltuma, gāzes un ūdens tehnoloģijas inženieru savienība” un SIA “Mācību un konsultāciju centrs ABC” aprēķini. |
| 4. | Cita informācija | Nav |

|  |  |  |
| --- | --- | --- |
| **VII. Tiesību akta projekta izpildes nodrošināšana un tās ietekme uz institūcijām** | | |
| 1. | Projekta izpildē iesaistītās institūcijas | Noteikumu projektā paredzēto regulējumu realizēs ikviena kompetences pārbaudes iestāde, kas veiks neatkarīga eksperta kompetences novērtēšanu un profesionālās darbības uzraudzību. |
| 2. | Projekta izpildes ietekme uz pārvaldes funkcijām un institucionālo struktūru. Jaunu institūciju izveide, esošu institūciju likvidācija vai reorganizācija, to ietekme uz institūcijas cilvēkresursiem | Valsts funkcijas un uzdevumi netiek paplašināti vai sašaurināti. |
| 3. | Cita informācija | Nav |

Ministru prezidenta biedrs,

Ekonomika ministrs A. Ašeradens

Vīza:

Valsts sekretārs Ē. Eglītis

Dilāne, 67013030

Patricija.Dilane@em.gov.lv